Verónica Forqué

Verónica Forqué Vázquez-Vigo (Madril, 1955eko abenduaren 1a - ibidem, 2021eko abenduaren 13a) espainiar aktorea izan zen. Lau Goya sari eskuratu zituen, besteak beste, La vida alegre (1987) eta Kika (1994) filmetan egindako lanagatik. 

 Bizitza 
Verónica Forqué Vázquez-Vigo 1955eko abenduaren 1ean jaio zen Madrilen. Gurasoak José María Forqué ekoizle eta zuzendaria eta Carmen Vázquez-Vigo izan zituen. Álvaro Forqué zuzendariaren arreba izan zen, eta José Vázquez Vigo musikari eta musikagilearen iloba. 

Arte Dramatiko eta Psikologia karreretan hasi zen, azken hau bukatu gabe utzi bazuen ere. 17 urterekin egin zuen debuta zineman, 1972an, Mi querida señorita filmean. Arrakasta, baina, 1984an lortu zuen, Pedro Almodovarren ¿Qué he hecho yo para merecer esto? filmeko Cristal-en rola egin zuelarik. 

Fernando Truebarekin Sé infiel y no mires con quién eta El año de las luces filmetan lan egin zuen, eta azken horretan Goya saria lortu. 1987an, bi Goya sari jaso zituen: emakumezko aktore onenarena, Fernando Colomok zuzendutako La vida alegre filmean egindako lanagatik, eta taldeko emakumezko aktore onenarena, Luis García Berlangaren Moros y cristianos filmagatik.

1990eko hamarkadaren hasieran, Manuel Gómez Pereirarekin hasi zen lanean, eta Salsa rosa eta ¿Por qué lo llaman amor cuando quieren decir sexo? komediak egin zituen. 2005ean, Reinas filma egin zuten elkarrekin. 1993an, bere laugarren Goya saria irabazi zuen, Pedro Almodóvarren Kika-n egindako protagonista lan bikainarengatik.

Telebistan ere aritu zen. 1982an, arrakasta handia lortu zuen Ramón y Cajal telesailean; 1983an El jardín de Venus egin zuen, 1988an Platos rotos, 1990-1991n Eva y Adán, agencia matrimonial eta 1995ean Pepa y Pepe.

Antzerkian, berriz, José Sanchis Sinisterraren 1986ko Ay, Carmela lana aipagarria da. 1984ko Sublime decisión, 1985eko Bajarse al moro, 2004ko Doña Rosita la soltera, 2009ko La abeja reina eta 2011ko Shirley Valentine ere garrantzitsuak izan ziren.

1981-2014 bitartean, Manuel Iborra zinema zuzendariarekin egon zen ezkondua, eta alaba bat izan zuten, María Clara izenekoa. 

2021eko abenduaren 13an, hilik aurkitu zuten etxean; bere buruaz beste egin zuen, Poliziaren ustetan.

 Zinema 
 Año  Película  Zuzendaria 1972  Mi querida señorita  Jaime de Armiñán 1974  Tiempos de constitución  Rafael Gordon 1977  La guerra de papá  Antonio Mercero 1978  Las Truchas  José Luis García Sánchez  1980  The Shining(Shelley Duvall aktorearen gaztelaniazko bikoizketa)  Stanley Kubrick 1984  ¿Qué he hecho yo para merecer esto?  Pedro Almodóvar 1985  Sé infiel y no mires con quién  Fernando Trueba 1986  Matador  Pedro Almodóvar El año de las luces  Fernando Trueba 1987  La vida alegre  Fernando Colomo Moros y cristianos  Luis García Berlanga 1989  Bajarse al moro  Fernando Colomo 1990  Don Juan, mi querido fantasma  Antonio Mercero 1991  Salsa rosa Manuel Gómez Pereira 1992  Orquesta Club Virginia  Manuel Iborra 1993  Kika  Pedro Almodóvar Amor propio Mario Camus ¿Por qué lo llaman amor cuando quieren decir sexo?  Manuel Gómez Pereira 1994  Siete mil días juntos  Fernando Fernán Gómez 1995  ¿De qué se ríen las mujeres?  Joaquín Oristrell  1997  El tiempo de la felicidad  Manuel Iborra  1999  Pepe Guindo  Manuel Iborra 2001  Clara y Elena  Manuel Iborra I Love You Baby  Alfonso Albacete eta David Menkes Sin vergüenza  Joaquín Oristrell 2005  Reinas  Manuel Gómez Pereira 2006  La dama boba  Manuel Iborra 2008  Enloquecidas  Juan Luis Iborra 2012  Ali  Paco R. Baños

 Antzerkia 
Actriz
 Año  Obra de teatro 1975  Divinas palabras  1978  El zoo de cristal  1980  María, la mosca Casa con dos puertas mala es de guardar 1982  Agnus Dei   1984  Sublime decisión    1985  Bajarse al moro 1987  ¡Ay, Carmela! * 2003  El sueño de una noche de verano    2004  Doña Rosita la soltera   2006  ¡Ay, Carmela! 2009  La abeja reina 2011  Shirley Valentine
(*) Festival Iberoamericano de Teatro de Bogotá.

Zuzendaria
 Año  Antzes lana 2000  La tentación vive arriba  2008  Adulterios

 Telebista 
 Año Telesaila/Telefilma 1974  Silencio, estrenamos  1974-1976  Novela  1976  Curro Jiménez  1979-1982  Estudio 1 1980  El español y los siete pecados capitales  1982  Ramón y Cajal  1983  El jardín de Venus  Nunca es tarde  1984  Goya 1987  Bajarse al moro 1988  Platos rotos  1990-1991  Eva y Adán, agencia matrimonial  1995  Pepa y Pepe 2000  ¡Ay, Carmela! 2003  La vida de Rita  El club de la comedia 2011  Hospital Central
|-
| Dues dones divines

 Erreferentziak 

 Kanpo estekak 
 2007an eginiko elkarrizketa
 2010an eginiko elkarrizketa

Kategoria:Madrilgo aktoreak
Kategoria:Emakumezko aktore onenaren Goya Sariaren irabazleak
Kategoria:Emakumezko bigarren aktore onenaren Goya Sariaren irabazleak
Kategoria:Madrildarrak
Kategoria:Espainiako budistak
Kategoria:Emakume suizidak
Kategoria:Espainiako suizidak
Kategoria:Bere buruaz beste egin zuten aktoreak